el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el es en en el en el el el el el el el el el el el el el el el en el en el en el en el en el en el en el en el en el en el en el en el en el en el en el el el el el en el el el el el en el en
Εν όψει του ποδοσφαιρικού αγώνα για το Πρωτάθλημα CYTA Α’ Κατηγορίας μεταξύ των ομάδων ΑΠΟΛΛΩΝ – ΑΕΛ, που θα διεξαχθεί τη Τετάρτη 03.1.2018 και ώρα 18:00 στο Τσίρειο Στάδιο στη Λεμεσό, η Αστυνομία Κύπρου ανακοινώνει ότι:
Οι είσοδοι του σταδίου θα ανοίξουν για το κοινό η ώρα 16:30 και καλούνται οι οπαδοί των δύο ομάδων να προσέλθουν έγκαιρα στο γήπεδο, ώστε να μπορέσουν να παρακολουθήσουν απρόσκοπτα τον αγώνα. Η τυχόν αργοπορημένη προσέλευση των οργανωμένων οπαδών θα συνεπάγεται και αργοπορία εισόδου στις κερκίδες.
Στους οπαδούς της φιλοξενούμενης ομάδας ΑΕΛ, θα παραχωρηθεί η ανατολική κερκίδα και θα λειτουργήσουν οι Είσοδοι αρ. 3 και 4 του σταδίου. Στους οπαδούς της γηπεδούχου ομάδας του ΑΠΟΛΛΩΝΑ θα παραχωρηθεί η δυτική κερκίδα και θα λειτουργήσουν οι Είσοδοι 1 και 2.
Στο γήπεδο θα λειτουργήσουν ταμεία μόνο για τους οπαδούς του ΑΠΟΛΛΩΝΑ και είσοδος στους φίλαθλους θα επιτραπεί  στη κερκίδα η οποία καθορίζεται στο εισιτήριο.
Για τους φιλάθλους της ΑΕΛ ΔΕΝ θα λειτουργήσουν ταμεία στο γήπεδο κατόπιν της απόφασης της Εκτελεστικής Επιτροπής της ΚΟΠ. Συγκεκριμένα εισιτήρια για τους φίλους της ΑΕΛ διατίθενται ΜΟΝΟ μέσο διαδικτυακής προπώλησης μέσω της ηλεκτρονικής πλατφόρμας Theasis και κατά την διαδικασία θα πρέπει να καταχωρήσουν το ονοματεπώνυμο, ημερομηνία γέννησης, αριθμό ταυτότητας και τηλέφωνο επικοινωνίας. Η προπώληση των εισιτηρίων θα ολοκληρωθεί στις 12 τα μεσάνυχτα της προηγούμενης του αγώνα. Κατά την είσοδό τους στο γήπεδο, φίλοι της ΑΕΛ, θα πρέπει να επιδείξουν το συγκεκριμένο εισιτήριο, μαζί με την πολιτική τους ταυτότητα.
Για την ομαλή προσέλευση και αποχώρηση των οπαδών από και προς το στάδιο, καλούνται οι οπαδοί του ΑΠΟΛΛΩΝΑ να χρησιμοποιήσουν τις οδούς Χριστοφή Εργατούδη – Βασιλέως Κωνσταντίνου – Στ. Κυριακίδη και να σταθμεύουν στη δυτική πλευρά του σταδίου. Οι οπαδοί της ΑΕΛ να κατευθυνθούν προς το στάδιο μέσω του αυτοκινητόδρομου στον κυκλικό κόμβο Αγίας Φύλας και ακολούθως στην οδό Αγίας Φυλάξεως, όπου με τις υποδείξεις των τροχονόμων, θα σταθμεύσουν τα αυτοκίνητα τους στην ανατολική πλευρά του σταδίου. Όταν γεμίσουν οι χώροι στάθμευσης στη γύρω περιοχή του σταδίου η οδός Στέλιου Κυριακίδη θα αποκοπεί εντελώς για την τροχαία κίνηση και οι φίλαθλοι θα πρέπει να σταθμεύουν στη γειτνιάζουσα περιοχή, κατά τρόπο όμως που να μην εμποδίζουν την υπόλοιπη τροχαία κίνηση.
Η οδός Στέλιου Κυριακίδη θα αποκοπεί για την τροχαία κίνηση και για τις δύο κατευθύνσεις από την συμβολή της με την οδό Αναστάση Αντρέου από η ώρα 16:30 μέχρι και το τέλος του ποδοσφαιρικού αγώνα.
Έχει αποφασιστεί για λόγους ασφάλειας ότι δεν θα επιτραπεί η μεταφορά σακιδίων και κράνη μοτοσικλετών  εντός του σταδίου. Σε περίπτωση που κάποιος φίλαθλος μεταφέρει σακίδιο ή κράνος στο στάδιο, αυτό θα παραδοθεί στους προκαθορισμένους χώρους φύλαξης αντικειμένων οι οποίοι είναι για τους οπαδούς του ΑΠΟΛΛΩΝΑ στις εισόδους αρ.1 – 2 και για τους οπαδούς της ΑΕΛ στις εισόδους αρ.3 – 4. Σε αντίθετη περίπτωση δεν θα τους επιτραπεί η είσοδος στο στάδιο ακόμα και εάν έχουν στην κατοχή τους έγκυρο εισιτήριο του αγώνα.
Τονίζεται επίσης σε όλους ότι, απαγορεύεται αυστηρώς η μεταφορά στο γήπεδο φωτοβολίδων, κροτίδων και άλλων επικίνδυνων αντικειμένων, καθώς επίσης πανό πολιτικού, υβριστικού ή άλλου προκλητικού περιεχομένου και ενδυμάτων με πολιτικά σύμβολα.
Λόγω της πυκνής τροχαίας κίνησης που αναμένεται στους αυτοκινητόδρομους κατά την μετάβαση και την αποχώρηση των οπαδών από το γήπεδο, καλούνται οι οδηγοί να είναι ιδιαίτερα προσεκτικοί και να συμμορφώνονται με τις υποδείξεις της Αστυνομίας.
Τόσο η Αστυνομία όσο και τα δύο Σωματεία, καλούν τους οπαδούς των δύο ομάδων που θα παρευρεθούν στον αγώνα, να συμπεριφέρονται με αθλητοπρέπεια και σε κόσμια πλαίσια. Οι επιτηρητές θα βρίσκονται σε όλους τους χώρους του σταδίου για την εξυπηρέτηση και προστασία του κοινού και την ομαλή διεξαγωγή του αγώνα και παρακαλούνται οι φίλαθλοι των δύο ομάδων όπως συμμορφώνονται με τις υποδείξεις των επιτηρητών και της Αστυνομίας.
Τέλος, επισημαίνεται ότι η Αστυνομία βρίσκεται στους αθλητικούς χώρους για την προστασία των φιλάθλων. Διευκρινίζεται επίσης ότι θα βρίσκεται στη περιοχή του Τσιρείου Σταδίου για παροχή τροχαίων διευκολύνσεων στο κοινό, τόσο κατά την προσέλευση, όσο και κατά την αποχώρησή τους, αλλά και για την πρόληψη και καταστολή οποιωνδήποτε πράξεων βίας από μέρους οποιουδήποτε.